rejauldu/bengali-wikipedia huggingface dataset:
ওয়ার্ল্ড হিস্ট্রি এনসাইক্লোপিডিয়া (বা পৃথিবীর ইতিহাস বিশ্বকোষ যা পূর্বে এনশেন্ট হিস্টোরি এনসাইক্লোপিডিয়া বা প্রাচীন ইতিহাস এনসাইক্লোপিডিয়া) হল একটি অলাভজনক শিক্ষা প্রতিষ্ঠান যা ২০০৯ সালে জান ভান দের ক্র্যাবেন দ্বারা তৈরি করা হয়েছিল। সংস্থাটি ইতিহাস সম্পর্কিত নিবন্ধ, ছবি, ভিডিও, পডকাস্ট এবং ইন্টারেক্টিভ শিক্ষামূলক সরঞ্জাম প্রকাশ করে এবং রক্ষণাবেক্ষণ করে। সমস্ত ব্যবহারকারীরা সাইটে সামগ্রী অবদান রাখতে পারে, যদিও জমাগুলি প্রকাশের আগে সম্পাদকীয় দল দ্বারা পর্যালোচনা করা হয়। ২০২১ সালে, সংস্থাটির নামকরণ এনশেন্ট হিস্টোরি এনসাইক্লোপিডিয়া থেকে ওয়ার্ল্ড হিস্টোরি এনসাইক্লোপিডিয়া করা হয়েছিল, এর বিস্তৃত পরিধিকে প্রতিফলিত করার জন্য, শুধুমাত্র প্রাচীন ইতিহাসের বিপরীতে সমস্ত সময়কালের বিশ্ব ইতিহাসকে অন্তর্ভুক্ত করে। মূল নিবন্ধগুলি ইংরেজিতে লেখা হয় এবং পরে ফরাসি এবং স্প্যানিশসহ অন্যান্য ভাষায় অনুবাদ করা হয়।   সংগঠনের ইতিহাস  এনশেন্ট হিস্টোরি এনসাইক্লোপিডিয়া ২০০৯ সালে ভ্যান দের ক্র্যাবেন দ্বারা প্রতিষ্ঠিত হয়েছিল একটি অবাধে অ্যাক্সেসযোগ্য এবং নির্ভরযোগ্য ইতিহাসের উৎস তৈরি করে বিশ্বব্যাপী ইতিহাস শিক্ষার উন্নতির লক্ষ্যে। অলাভজনক সংস্থাটি গোডালমিং, ইউনাইটেড কিংডম এবং মন্ট্রিয়ল, কানাডায় অবস্থিত, যদিও এর কোনো অফিস নেই এবং এর দল বিশ্বব্যাপী রয়েছে।  সাইটটি যখন প্রতিষ্ঠিত হয়েছিল তখন প্রাচীন ইতিহাসের উপর জোর দেওয়া হয়েছিল, কিন্তু পরে এটি মধ্যযুগীয় এবং আধুনিক যুগের প্রথম দিকেও মনোযোগ দেয়া শুরু করে। ২০২১ সালে, এই পরিবর্তনটি প্রতিফলিত করার জন্য সংস্থাটি নিজের নাম পরিবর্তন করে ওয়ার্ল্ড হিস্টোরি এনসাইক্লোপিডিয়া রাখে।   অভ্যর্থনা  ওয়েবসাইটটি শিক্ষা প্রতিষ্ঠানের দ্বারা প্রশংসা পেয়েছে এবং স্কুল লাইব্রেরি জার্নাল, উইসকনসিন-ম্যাডিসন বিশ্ববিদ্যালয়ের ইন্টারনেট স্কাউট রিসার্চ গ্রুপ, মেরলট, এবং ইউরোপীয় কমিশনের উন্মুক্ত শিক্ষা ইউরোপা ইনিশিয়েটিভ দ্বারা সুপারিশ করা হয়েছে। ২০১৬ সালে, এটি ইইউআরআইডি সংস্থা থেকে শিক্ষার জন্য .ইইউ ওয়েব পুরস্কার জিতেছে।   তথ্যসূত্র    বহিঃসংযোগ      বিষয়শ্রেণী:২০০৯-এ প্রতিষ্ঠিত সংগঠন বিষয়শ্রেণী:অনলাইন বিশ্বকোষ বিষয়শ্রেণী:২০০৯-এ প্রতিষ্ঠিত ইন্টারনেট সম্পত্তি বিষয়শ্রেণী:অলাভজনক সংগঠন
ইয়াভুজ সুলতান সেলিম মসজিদ জার্মানির মানহাইমে অবস্থিত একটি মসজিদ, এর নামকরণ প্রথম সেলিমের নামানুসারে করা হয়েছে। ২০০৮ পর্যন্ত এটি জার্মানির বৃহত্তম মসজিদ ছিল এবং প্রতি শুক্রবারে ৩,০০০ জন মুসলমানের অংশগ্রহণে এখানে জুম্মার নামাজ আদায় করা হতো।In Europe, skylines reflect the rise of Islam, Yahoo   ১৯৯৫ সালে মসজিদটি উদ্বোধন করার পর থেকে মুসলিম দোকান এবং যুবকেন্দ্রগুলো মুসলিম সম্প্রদায়ের জন্য আকর্ষণীয় স্থানে পরিণত হয়েছে।   তথ্যসূত্র   বিষয়শ্রেণী:জার্মানির মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মিউনিখের ধর্ম বিষয়শ্রেণী:১৯৯৫-এ জার্মানিতে প্রতিষ্ঠিত বিষয়শ্রেণী:১৯৯৫-এ সম্পন্ন মসজিদ
ডান|থাম্ব| একটি ইয়ো-ইয়োর নিচের দিকের নড়াচড়া দেখানো একটি প্রদর্শনী ইয়ো-ইয়ো (যাকে ইয়োইও বানানেও বলা হয়) হল একটি প্রাচীন খেলনা যার মধ্যে দুটি ডিস্ক যুক্ত একটি অক্ষে এবং স্পুলের মতো ঐ অক্ষের চারপাশে একটি লুপযুক্ত দড়ি লাগানো থাকে। এটি একটি প্রাচীন খেলনা যার অস্তিত্বের প্রমাণ ৪৪০ খ্রিস্টপূর্বাব্দ থেকে পাওয়া যায়। ১৭ শতকে ইয়ো-ইয়োকে ব্যান্ডালোরও বলা হত।  এটি হাতল নামে পরিচিত দড়ির মুক্ত প্রান্ত ধরে (একটি আঙুল  সাধারণত মধ্যমা বা অনামিকা  একটি স্লিপ নটে প্রবেশ করিয়ে) খেলা হয়, যার ফলে মাধ্যাকর্ষণ (অথবা থ্রো এবং মাধ্যাকর্ষণ বল) ইয়ো-ইয়োকে ঘোরাতে এবং দড়িটি খুলে দিতে থাকে (একটি পুলস্ট্রিং যেভাবে কাজ করে তার অনুরূপ)। এরপর খেলোয়াড় ইয়ো-ইয়োকে খেলোয়াড়ের হাতে ফিরিয়ে আসতে দেয়, এর স্পিন (এবং সংশ্লিষ্ট ঘূর্ণন শক্তি) কাজে লাগায়। একে প্রায়শই "ইয়ো-ইয়োইং" বা "ইয়ো-ইয়ো খেলা" বলা হয়।  সবচেয়ে সহজ খেলায়, দড়িটি হাত দিয়ে স্পুলে আঘাত করার উদ্দেশ্যে করা হয়; ইয়ো-ইয়োটি নীচের দিকে ছুঁড়ে দেওয়া হয়, দড়ির শেষ প্রান্তে আঘাত করে তারপর দড়িটি হাতের দিকে টেনে নেওয়া হয়, এবং অবশেষে ইয়ো-ইয়োটি হাতে ধরা হয়, আবার ছুঁড়ে দেওয়ার জন্য প্রস্তুত করতে। সবচেয়ে মৌলিক কৌশলগুলির মধ্যে একটি হল স্লিপার, যেখানে ইয়ো-ইয়ো সুতার শেষে উল্লেখযোগ্য সময়ের জন্য ঘুরতে থাকে এবং তারপর হাতে ফিরে আসে।   ব্যুৎপত্তি ও ইতিহাস  ইয়ো-ইয়ো শব্দটি সম্ভবত ইলোকানো শব্দ "ইয়োয়ো" থেকে এসেছে, অথবা ফিলিপাইনের একটি সমার্থক শব্দ।   থাম্ব| ছেলেটি একটি পোড়ামাটির ইয়ো-ইয়ো নিয়ে খেলছে, অ্যাটিক কাইলিক্স, আনুমানিক ৪৪০ খ্রিস্টপূর্বাব্দ, অ্যান্টিকেনসামলুং বার্লিন (এফ: ২৫৪৯) বাম|থাম্ব| ১৭৯১ সালের একটি চিত্র যেখানে একজন মহিলা ইয়ো-ইয়োর একটি প্রাথমিক সংস্করণ নিয়ে খেলছেন, যাকে তখন "ব্যান্ডালোর" বলা হত। থাম্ব|ইয়ো-ইয়ো পরিহিত মহিলা, উত্তর ভারত (রাজস্থান, বুন্দি বা কোটা), আনুমানিক ১৭৭০ অস্বচ্ছ জলরঙ এবং কাগজে সোনালী রঙ। ৪৪০ খ্রিস্টপূর্বাব্দের একটি গ্রিক ফুলদানির চিত্রে একটি ছেলেকে ইয়ো-ইয়ো নিয়ে খেলতে দেখা যাচ্ছে (ডানদিকে দেখুন)।  সেই সময়ের গ্রীক রেকর্ডগুলিতে কাঠ, ধাতু বা রঙ করা টেরাকোটা (পোড়া মাটি) দিয়ে তৈরি খেলনাগুলির বর্ণনা রয়েছে।  শিশুরা যখন প্রাপ্তবয়স্ক হত, তখন নির্দিষ্ট কিছু দেবতাকে যৌবনের খেলনা উপহার দেওয়ার জন্য টেরাকোটা ডিস্ক ব্যবহার করা হত - প্রকৃত খেলার জন্য অন্যান্য উপকরণের ডিস্ক ব্যবহার করা হত।   আরো দেখুন    চীনা ইয়ো-ইয়ো  এস্কিমো ইয়ো-ইয়ো  ইয়ো-ইয়ো বেলুন   তথ্যসূত্র    বহিঃসংযোগ    ইয়ো-ইয়ো কৌশলের সূচিপত্র  বিষয়শ্রেণী:লাতিন আমেরিকার সংস্কৃতি বিষয়শ্রেণী:ঘূর্ণন বিষয়শ্রেণী:কাঠের খেলনা বিষয়শ্রেণী:ঐতিহ্যগত খেলনা বিষয়শ্রেণী:তাগালগ শব্দ ও শব্দগুচ্ছ বিষয়শ্রেণী:ক্রীড়া বিনোদন বিষয়শ্রেণী:সার্কাস দক্ষতা বিষয়শ্রেণী:১৯৩০-এর দশকের ফ্যাড ও প্রবণতা বিষয়শ্রেণী:শারীরিক কার্যকলাপ ও দক্ষতার খেলনা বিষয়শ্রেণী:জেনেরিক হয়ে ওঠা ব্র্যান্ড বিষয়শ্রেণী:খ্রিস্টপূর্ব ৫ম শতাব্দীতে প্রবর্তিত
ডান|থাম্ব|জটিল তলে z এবং তার অনুবন্ধী জটিল z̅ এর জ্যামিতিক প্রকাশ। z̅ হচ্ছে বাস্তব অক্ষের সাপেক্ষে z এর প্রতিসম।  গণিতে একজোড়া জটিল সংখ্যা যাদের বাস্তব অংশের মান সমান এবং কাল্পনিক অংশের মান সমান কিন্তু বিপরীত চিহ্নযুক্ত, তাদেরকে পরস্পরের অনুবন্ধী জটিল সংখ্যা (ইংরেজি: Complex conjugate) বলা হয়। যেমন,  এর অনুবন্ধী জটিল সংখ্যাটি হচ্ছে ।  পোলার আকৃতিতে  এর অনুবন্ধী জটিল হচ্ছে  । অয়লারের সূত্র ব্যবহার করে এটি দেখানো যেতে পারে।  কোনো জটিল সংখ্যা ও তার অনুবন্ধী জটিল সংখ্যার গুণফল সর্বদা বাস্তব সংখ্যা হয়৷ অর্থাৎ:  যা একটি বাস্তব সংখ্যা৷  কোন বহুপদীর মূল বের করার জন্য অনুবন্ধী জটিল সংখ্যা গুরুত্বপূর্ণ ভূমিকা পালন করে। অনুবন্ধী জটিল মূল উপপাদ্য অনুযায়ী কোন বাস্তব সহগ বিশিষ্ট এক চলক বহুপদীর (যেমন দ্বিঘাত সমীকরণ বা ত্রিঘাত সমীকরণ) একটি মূল যদি জটিল সংখ্যা হয়, তবে তার অনুবন্ধী জটিল সংখ্যাটিও উক্ত বহুপদীর আরেকটি মূল হবে।   সাহিত্যে অনুবন্ধী    বাংলা সাহিত্য  মনোরঞ্জন রায় এর রচিত গাণিতিক ধারার কাব্য "শব্দচড়ুই ও দিগন্তদুপুর "। এ কাব্যের মাধ্যমে বাংলা সাহিত্যে (এমনকি বিশ্বসাহিত্যে) অনুবন্ধী (কনজুগেট) সনেট প্রবর্তিত হয়। তিনি অনুবন্ধী জটিল সংখ্যার ধর্মকে ব্যবহার করে অনুবন্ধী (কনজুগেট) সনেট রচনা করেন। জটিল সংখ্যায় অনুবন্ধী এমন একটি ধারণা, যা চলক ব্যবহার করে জোড়া আকারে বা যুগ্ম অবস্থায় অবস্থান করে অর্থাৎ একই রূপ অথচ বিপরীতভাবে।  ঠিক তেমনি তিনি তাঁর রচিত সনেটগুলোতে এ কৌশলটি প্রয়োগ করেন। তাঁর রচিত এসব সনেট জোড়া বা যুগ্ম অবস্থায় থাকে কিন্তু একটি আরেকটির বিপরীত দিক থেকে। প্রতিটি সনেটে ওপর থেকে বাম হয়ে ডানে পাঠ করলে একটি সনেট আবার ওপর থেকে ডান হয়ে বামে পাঠ করলে আরেকটি সনেট পাওয়া যায়। এরা সমবুৎপত্তিবিশিষ্ট সনেট কিন্তু একটি অপরটির বিপরীত দিক থেকে অবস্থান করে।  "শব্দচড়ুই ও দিগন্তদুপুর" গাণিতিক ধারার কাব্য থেকে সংগৃহীত একটি অনুবন্ধী সনেট "দহন"।দহন  শহরে দহন মেঘে কলঙ্ক রৌদ্রের  অবহেলা স্মৃতি সুখ পুড়ে বারেবারে।  অন্তরে অপূর্ণ রঙ জীর্ণ বসন্তের  অবেলা ব্যথার ছায়া নিশার পাহাড়ে  বিভোর নিস্পন্দ মোহ ফুলের আবেগে  জড়ায় হৃদয়ে গল্প বর্ষার বর্ষণ  অঝোর দুঃস্বপ্ন সুর পতনের মেঘে  হারায় নিশ্চুপে পথে উদাস স্পন্দন।  মৃত্যুর অকাল রঙ হৃদয়ে বিষণ্ণ  সহসা ধূসর দৃষ্টি হতাশায় সাজে  দুপুর উদাস রূপে বিষাদে নিমগ্ন  ভরসা নিশ্চিহ্ন কষ্টে বেদনা বিরাজে।  ফুটন্ত পাঁপড়ি রঙে মুহূর্ত সাজায়,  অনন্ত ভাবনা ওড়ে আড়ালে তৃষ্ণায়।  অনুবন্ধী:  রৌদ্রের কলঙ্ক মেঘে দহন শহরে  বারেবারে পুড়ে সুখ স্মৃতি অবহেলা  বসন্তের জীর্ণ রঙ অপূর্ণ অন্তরে  পাহাড়ে নিশার ছায়া ব্যথার অবেলা।  আবেগে ফুলের মোহ নিস্পন্দে বিভোর  বর্ষণ বর্ষার গল্প হৃদয়ে জড়ায়  মেঘে পতনের সুর দুঃস্বপ্ন অঝোর  স্পন্দন উদাস পথে নিশ্চুপে হারায়।  বিষণ্ণ হৃদয়ে রঙ অকাল মৃত্যুর  সাজে হতাশায় দৃষ্টি ধূসর সহসা  নিমগ্ন বিষাদ রূপে উদাস দুপুর  বিরাজে বেদনা কষ্টে নিশ্চিহ্ন ভরসা।  সাজায় মুহূর্ত রঙে পাঁপড়ি ফুটন্ত,  তৃষ্ণায় আড়ালে ওড়ে ভাবনা অনন্ত।   Notes   বিষয়শ্রেণী:অসম্পূর্ণ গণিত নিবন্ধ বিষয়শ্রেণী:সংখ্যা বিষয়শ্রেণী:জটিল সংখ্যা
রোহান মেহরা হচ্ছেন একজন ভারতীয় অভিনেতা এবং মডেল। তিনি স্টার প্লাসে প্রচারিত জনপ্রিয় ধারাবাহিক ইয়ে রিশতা কেয়া কেহলাতা হে-এ নক্ষ সিংহানিয়া চরিত্রে অভিনয় করেছেন। ২০১৬ সালে, তিনি কালারসে সম্প্রচারিত জনপ্রিয় রিয়্যালিটি অনুষ্ঠান বিগ বসের দশম আসরে একজন প্রতিযোগী হিসেবে অংশগ্রহণ করেছেন, যেখানে তিনি ৫ম স্থান অধিকার করেন।  অভিনয়ের তালিকা টেলিভিশন  সাল অনুষ্ঠান চরিত্র ভাষা ২০১২  গুমরাহ: এন্ড অফ ইনোসেন্স  আরব  চ্যানেল ভি ইন্ডিয়া ২০১৩  বাড়ে আচ্ছে লাগতে হ্যায়  বরুণ অশ্বিন খান্না  সনি টিভি ২০১৪  ইয়ে হ্যায় আশিকি  অমর  বিন্দাস ওয়েবড  রবি  এমটিভি ইন্ডিয়া ২০১৫–১৬  ইয়ে রিশতা কেয়া কেহলাতা হ্যায়  নক্ষ নৈতিক সিংহানিয়া  স্টার প্লাস ২০১৬–১৭  বিগ বস ১০  স্বভূমিকা কালারস ২০১৭–বর্তমান  সসুরাল সিমার কা  সামীর ২০১৭  বিগ বস ১১  অতিথি  চলচ্চিত্র  সাল চলচ্চিত্র চরিত্র ভাষা ২০১৩  সিক্সটিন  কার্তিক  হিন্দি ২০১৫  উভা  অনিল শর্মা  পুরস্কার  সাল পুরস্কার বিভাগ অনুষ্ঠান চরিত্র ফলাফল উল্লেখ ২০১৫  স্টার পরিবার পুরস্কার  জনপ্রিয় নতুন সদস্য  ইয়ে রিশতা কেয়া কেহলাতা হে  নক্ষ সিংহানিয়া     কালাকর পুরস্কার  শ্রেষ্ঠ অভিষেক (পুরুষ)     ২০১৬  জি গোল্ড পুরস্কার  শ্রেষ্ঠ অভিষেক (প্রধান চরিত্র)      তথ্যসূত্র  বহিঃসংযোগ         বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় ধারাবাহিক নাটকের অভিনেতা বিষয়শ্রেণী:পাঞ্জাবি ব্যক্তি বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:১৯৯০-এ জন্ম
সালেং এ. সাংমা মেঘালয়ের একজন ভারতীয় রাজনীতিবিদ। তিনি বর্তমানে মেঘালয় বিধানসভার সদস্য হিসেবে গাম্বেগ্রে বিধানসভা কেন্দ্রের প্রতিনিধিত্ব করছেন। তিনি ভারতীয় জাতীয় কংগ্রেসের রাজনীতিবিদ।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মেঘালয় বিধানসভার সদস্য ২০২৩-২০২৮ বিষয়শ্রেণী:মেঘালয় বিধানসভার সদস্য ২০১৮-২০২৩ বিষয়শ্রেণী:মেঘালয় বিধানসভার সদস্য ২০১৩-২০১৮ বিষয়শ্রেণী:জীবিত ব্যক্তি বিষয়শ্রেণী:মেঘালয়ের ভারতীয় জাতীয় কংগ্রেসের রাজনীতিবিদ বিষয়শ্রেণী:মেঘালয়ের জাতীয়তাবাদী কংগ্রেস পার্টির রাজনীতিবিদ বিষয়শ্রেণী:অষ্টাদশ লোকসভার সদস্য
শ্রেষ্ঠ তেলুগু ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার ভারতের তথ্য ও সম্প্রচার মন্ত্রণালয় কর্তৃক প্রতিষ্ঠিত, চলচ্চিত্র উৎসব অধিদপ্তর দ্বারা প্রতিবছর আয়োজিত জাতীয় চলচ্চিত্র পুরস্কারগুলির মধ্যে একটি। এটি পূর্ণদৈর্ঘ্য চলচ্চিত্রগুলির জন্য প্রদানকৃত কয়েকটি পুরস্কারের মধ্যে একটি, যেখানে প্রাপককে রজত কমল (রৌপ্য পদ্ম) ভূষিত করা হয়।  ১৯৫৪ সালে প্রতিষ্ঠিত জাতীয় চলচ্চিত্র পুরস্কার হল ভারতের সর্বাধিক বিশিষ্ট চলচ্চিত্র পুরস্কার যা ভারতীয় চলচ্চিত্রের মধ্যে শ্রেষ্ঠ যেখানে বিভিন্ন আঞ্চলিক ভাষায় চলচ্চিত্রের জন্যও পুরস্কার দেওয়া হয়।  সাতটি আঞ্চলিক ভাষার (বাংলা, হিন্দি, কন্নড়, মালয়ালম, মারাঠি, তামিল এবং তেলুগু) চলচ্চিত্রের জন্য পুরস্কার প্রদান চালু হয়েছিল ২ ডিসেম্বর ১৯৫৫ সাল আয়োজিত ২য় জাতীয় চলচ্চিত্র পুরস্কার থেকে। শুরু থেকে "শ্রেষ্ঠ তেলুগু ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" (১৯৫৫–৬৮), "দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এবং "তৃতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এই তিনটি বিভাগে পুরস্কার প্রদানের মাধ্যমে এই অয়োজন শুরু হয়। পরবর্তীতে ১৯৬৭ সাল দুটি প্রশংসাপত্রের পুরস্কার ১৫তম জাতীয় চলচ্চিত্র পুরস্কার থেকে বন্ধ ঘোষণা করা হয়েছে।  কদ্রি ভেঙ্কট রেড্ডি পরিচালিত, ১৯৫৪ সালের পেড্ডামনুশুলু চলচ্চিত্রটিকে "শ্রেষ্ঠ তেলুগু ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" প্রদান করা হয়েছিল। "দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এবং "তৃতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" পেয়েছিল যথাক্রমে থোদু ডোংগালু ও ভিপ্রা নারায়ণা। অতি সাম্প্রতিক ২০১৮ সালে আয়োজিত ৬৬তম জাতীয় চলচ্চিত্র পুরস্কার প্রাপ্ত চলচ্চিত্রটি হল ২০১৮ সালের ছবি মহানটী।  বিজয়ী পুরস্কারের মধ্যে রয়েছে 'রজত কমল' (রৌপ্য পদ্ম পুরস্কার) এবং নগদ অর্থ পুরস্কার। নিম্নলিখিত বছর অনুযায়ী পুরস্কার বিজয়ীরা হলেন:  পুরস্কারের কিংবদন্তি তথ্যসূত্র  বহিঃসংযোগ    জাতীয় চলচ্চিত্র পুরস্কার আর্কাইভ  বিষয়শ্রেণী:জাতীয় চলচ্চিত্র পুরস্কার (ভারত) বিষয়শ্রেণী:তেলুগু চলচ্চিত্র
নূরুল আমিন রুহুল একজন বাংলাদেশি রাজনীতিবিদ এবং একাদশ জাতীয় সংসদ সদস্য। তিনি চাঁদপুর-২ (মতলব উত্তর - মতলব দক্ষিণ) আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।  প্রারম্ভিক জীবন নুরুল আমিন ১৯৫৯ সালের ১৪ অক্টোবর চাঁদপুর জেলার মতলব উত্তর উপজেলার নাউরী গ্রামে জন্মগ্রহণ করেন। তার পিতার নাম আওলাদ হোসেন ও মাতার নাম মোনচেহারা। শিক্ষাজীবনে তিনি ঢাকা বিশ্ববিদ্যালয় থেকে আইন বিষয়ে এলএলবি ডিগ্রি অর্জন করেন।  রাজনৈতিক জীবন নুরুল আমিন ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে তিনি বিএনপির জালাল উদ্দিনকে পরাজিত করে চাঁদপুর-২ (মতলব উত্তর ও দক্ষিণ) আসন থেকে সংসদ সদস্য নির্বাচিত হন। তিনি আওয়ামী লীগের ঢাকা মহানগরের দক্ষিণ শাখার সহসভাপতি হিসেবে দায়িত্ব পালন করছেন। এর পূর্বে তিনি বাংলাদেশ ছাত্রলীগের প্রচার সম্পাদক ও অবিভক্ত ঢাকা মহানগর ছাত্রলীগের সভাপতির দায়িত্ব পালন করেন।  তথ্যসূত্র  বহিঃসংযোগ  বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:চাঁদপুর জেলার রাজনীতিবিদ বিষয়শ্রেণী:মতলব উত্তর উপজেলার ব্যক্তি বিষয়শ্রেণী:বৃহত্তর মতলবের রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:চাঁদপুর জেলার ব্যক্তি
শেখ বা শাইখ (  বহুবচনে  ) একটি সম্মানসূচক পদবি। এটি সাধারণত ধর্মীয় শিক্ষকদের  ক্ষেত্রে ব্যবহৃত হতো। পৃথিবীর বিভিন্ন দেশের মুসলিমদের সাধারণ পদবি হিসেবে ও ব্যবহৃত হয়ে থাকে। অনুরূপভাবে নারীদের ক্ষেত্রে “শাইখা” বা "শেখা" পদবি ব্যবহৃত হয়। শেখ আরবি থেকে আগত পদবী। সম্ভ্রান্ত মুসলমানদের সম্মানসূচক বংশ পদবী শেখ। যিনি সম্মানিত বৃদ্ধ অথবা যিনি গোত্র প্রধান, তাকেই বলা হতো শেখ। হযরত মোহাম্মদ (সাঃ) সরাসরি যাকে বা যাঁদের ইসলাম ধর্মে দীক্ষিত করেছিলেন, তিনি বা তার বংশ ধরও শেখ নামে অভিষিক্ত হতেন অথবা শেখ পদবী লাভ করতেন। বাঙালি মুসলমান সমাজে যারা শেখ পদবী ধারণ করেন, তারা এ রকম ধারণা পোষণ করেন না যে, তারা বা তাদের পূর্ব পুরুষরা এসেছিলেন সৌদী আরব থেকে। বাঙালি সৈয়দ পদবী ধারীদের থেকে শেখ পদবীধারীদের এখানে একটা মৌলিক তাৎপর্যগত পার্থক্য রয়েছে। শেখ পদবী গ্রহণের নেপথ্যে রয়েছে ঐ পূর্বোক্ত চেতনা। নবীর হাতে মুসলমান না হলেও বাংলায় ইসলাম ধর্ম আর্বিভাবের সাথে সাথে যারা নতুন ধর্মকে গ্রহণ করে নেন; ‘নও মুসলমান’ হিসেবে প্রাচীন ও মধ্যযুগে তারাই শেখ পদবী ধারণ করে ছিলেন। পরবর্তীকালে তাদের বংশের উত্তর সূরীরাই শেখ পদবী ব্যবহার করে এসেছেন। এমনিতে অন্য ধর্মের লোকের কাছে মুসলমান মানেই শেখ বা সেক। বাংলায় শেখ পদবী তাই নানা ভাবে ব্যবহৃত হতে দেখা যায়। কেউ কেই শেখ কেউ সেক কিংবা কেউ বা শেখ এর রূপান্তর শাইখও ব্যবহার করে থাকেন।   উৎপত্তি ও অর্থ thumb|right|কুর্দি শেখ, ১৮৯৫। এই শব্দ আরবি অক্ষর ش-ي-خ শিন-ইয়া-খা এর শব্দ মূল থেকে এসেছে। আক্ষরিক অর্থে এ দ্বারা ধর্মীয় শিক্ষক বোঝানো হয়। তবে এটি সুনির্দিষ্টভাবে মধ্য প্রাচ্যের রাজ পরিবারের ব্যক্তিদের ক্ষেত্রে ব্যবহৃত হয়। আরবের গোত্রগুলোর মধ্যে তাদের নেতাকে শাইখ বলে সম্বোধন করার রীতি প্রচলিত রয়েছে। আরব সভ্যতার সাংস্কৃতিক প্রভাব ও ইসলামের প্রসারের কারণে এই পদবি পৃথিবীর অন্যান্য স্থানে, বিশেষত আফ্রিকা ও এশিয়ার মুসলিম সংস্কৃতিতেও ধর্মীয় ও সম্মানসূচক ক্ষেত্রে ব্যবহৃত হয়।  মুসলিমরা ধর্মীয় ক্ষেত্রে ধার্মিক ব্যক্তির ক্ষেত্রে শাইখ পদবিটি ব্যবহার করে। তবে আরবি শব্দ হিসেবে এর অন্যত্র ব্যবহার হয়। দ্রুজরা তাদের ধর্মীয় ব্যক্তিদের ক্ষেত্রে এই পদবি ব্যবহার করে থাকে। একইভাবে আরব খ্রিষ্টানরা তাদের উচ্চ মর্যাদা সম্পন্ন ব্যক্তিদের শাইখ বলে সম্বোধন করে। ল্যাটিন ভাষার সেনেক্স যার অর্থ “বৃদ্ধ ব্যক্তি” এর সাথে আরবি শাইখের অর্থের মিল রয়েছে। সেনেক্স থেকে ইংরেজি "সেনেটর" শব্দের উৎপত্তি হয়েছে।   শেখ পদবি যুক্ত বিখ্যাত ব্যক্তি  শেখ সাদি শেখ ফজলুল করিম শেখ জায়েদ শেখ মুজিবুর রহমান শেখ নিয়ামত আলী শেখ ফজলুল হক মনি শেখ হাসিনা ফারুক শেখ শেখ সাদী খান শেখ হামজা ইউসুফ কাসিম শেখ  আরও দেখুন  বাঙালি মুসলমানদের পদবিসমূহ  কাশ্মিরি শেখ  খাজা শেখ  পাঞ্জাবি শেখ  বাঙালি শেখ  কাল্লু  কানুনগো শাইখ  কুরেশি  দক্ষিণ এশিয়ায় শেখ  সিন্ধি শেখ  আল্লামা  তথ্যসূত্র  ১। "Sheikh, also spelled sheik,sk ,sekh, shaikh, or shaykh, Arabic shaykh, Arabic title of respect dating from pre-Islamic antiquity; it strictly means a venerable man of more than 50 years of age."  সূত্র: britannica.com/topic/sheikh  বহিঃসংযোগ    বিষয়শ্রেণী:আরবি সম্মানসূচক পদবি বিষয়শ্রেণী:ইসলামি সম্মানসূচক পদবি বিষয়শ্রেণী:বাঙালি মুসলিম পদবি বিষয়শ্রেণী:সম্মানসূচক পদবি বিষয়শ্রেণী:আরবি শব্দ ও বাক্যাংশ বিষয়শ্রেণী:পদবিসমূহ বিষয়শ্রেণী:ইসলামি সম্মানসূচক উপাধি বিষয়শ্রেণী:অভিজাত উপাধি
২০১৬–১৭ উয়েফা চ্যাম্পিয়নস লিগ উয়েফা কর্তৃক ইউরোপের প্রিমিয়ার ক্লাবগুলোর মধ্যে আয়োজিত ৬২তম ফুটবল টুর্নামেন্ট এবং ইউরোপিয়ান চ্যাম্পিয়ন ক্লাবস' কাপ থেকে উয়েফা চ্যাম্পিয়ন্স লিগে নামকরণের পর ২৫তম মৌসুম ছিল।  ওয়েলসের কার্ডিফের মিলেনিয়াম স্টেডিয়ামে ইয়ুভেন্তুস এবং রিয়াল মাদ্রিদের মধ্যে ফাইনাল খেলা অনুষ্ঠিত হয়েছিল। ১৯৯৮ সালের ফাইনাল খেলায় মুখোমুখি হওয়ার পর, দ্বিতীয়বারের মতো এই প্রতিযোগিতার শিরোপা নির্ধারণী ম্যাচে একে অপরের মুখোমুখি হয়েছিল। রিয়াল মাদ্রিদ, বর্তমান চ্যাম্পিয়ন, জুভেন্টাসকে ৪–১ গোলে হারিয়ে ১২তম শিরোপা জয়লাভ করেছিল। এই জয়ের মধ্য দিয়ে, রিয়াল মাদ্রিদ চ্যাম্পিয়নস লিগ যুগে এবং ১৯৯০ সালে মিলানের পর প্রথম দল হিসেবে টানা দুইবার শিরোপা জয়লাভ করেছিল  বিজয়ী হিসেবে, রিয়াল মাদ্রিদ সংযুক্ত আরব আমিরাতে ২০১৭ ফিফা ক্লাব বিশ্বকাপে উয়েফার প্রতিনিধি হিসেবে উত্তীর্ণ হয়েছিল এবং ২০১৭ উয়েফা সুপার কাপে, ২০১৬–১৭ উয়েফা ইউরোপা লিগের বিজয়ী দল ম্যানচেস্টার ইউনাইটেডের বিরুদ্ধে খেলার যোগ্যতা অর্জন করেছিল।  সর্বোচ্চ গোলদাতা ক্রমখেলোয়াড়দলগোলমিনিট খেলেছে১ ক্রিস্তিয়ানো রোনালদো রিয়াল মাদ্রিদ১২১২০০২ লিওনেল মেসি বার্সেলোনা১১৮১০৩ এদিনসন কাভানি পারি সাঁ-জেরমাঁ৮৭২০ রবার্ত লেভানদোস্কি বায়ার্ন মিউনিখ৭৯৪5 পিয়ের-এমেরিক অবামেয়াঁগ বরুসিয়া ডর্টমুন্ড৭৭০৮৬ কিলিয়ান এমবাপে মোনাকো৬৫৩৬ অঁতোয়ান গ্রিয়েজমান আতলেতিকো মাদ্রিদ১০৬৮৮ সার্হিও আগুয়েরো ম্যানচেস্টার সিটি৫৫৪১ ড্রিস মের্টেনস নাপোলি৫৭১ রাদেমাল ফ্যালকাও মোনাকো৬৬৬ করিম বেনজেমা রিয়াল মাদ্রিদ৯৫৪ গঞ্জালো ইগুয়াইন ইয়ুভেন্তুস১০৩৯  আরও দেখুন  ২০১৬-১৭ উয়েফা ইউরোপা লিগ ২০১৭ উয়েফা সুপার কাপ ২০১৭ ফিফা ক্লাব বিশ্বকাপ ২০১৬-১৭ উয়েফা নারী চ্যাম্পিয়নস লিগ  তথ্যসূত্র  বহিঃসংযোগ উয়েফা চ্যাম্পিয়নস লিগ (প্রাতিষ্ঠানিক ওয়েবসাইট)  বিষয়শ্রেণী:উয়েফা চ্যাম্পিয়নস লিগের মৌসুম বিষয়শ্রেণী:২০১৬–১৭ উয়েফা চ্যাম্পিয়নস লিগ বিষয়শ্রেণী:২০১৬–১৭-এ উয়েফা ফুটবল
গাব্রিয়েলা শ্লুসের (; জন্ম: ১৮ ফেব্রুয়ারি ১৯৯৪) হলেন একজন মেক্সিকীয় তীরন্দাজ, যিনি মেক্সিকোর প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ২০১৭ সালে তীরন্দাজীতে অভিষেক করা শ্লুসের মেক্সিকোর হয়ে ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।  প্রারম্ভিক জীবন গাব্রিয়েলা শ্লুসের ১৯৯৪ সালের ১৮ই ফেব্রুয়ারি তারিখে মেক্সিকোর তিহুয়ানায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন খাব্রিয়েলা রিউ দি জানেইরুতে অনুষ্ঠিত ২০১৬ গ্রীষ্মকালীন অলিম্পিকে তীরন্দাজী প্রতিযোগিতায় মেক্সিকোর হয়ে প্রতিদ্বন্দ্বিতা করেছেন, জার্মানির লিসা আনরুহের কাছে পরাজিত হয়ে বাদ পড়ার পূর্বে তিনি দ্বিতীয় পর্বে উত্তীর্ণ হয়েছিলেন। জাতীয় দলের হয়ে প্রতিনিধিত্বকারী দেশ পরিবর্তনকারী ক্রীড়াবিদদের আন্তর্জাতিক প্রতিযোগিতায় ১২ মাসের বাধ্যতামূলক বিরতির পর, খাব্রিয়েলা ২০১৮ সালের জুন মাসে তীরন্দাজী বিশ্বকাপের তৃতীয় পর্বে ওলন্দাজ তীরন্দাজ হিসেবে অভিষেক করেছিলেন।  তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে নেদারল্যান্ডসের প্রতিনিধিত্ব করেছেন এবং তীরন্দাজী মিশ্র দল প্রতিযোগিতায় রৌপ্য পদক জয়লাভ করেছেন।  শ্লুসের মেক্সিকোর প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ৩টি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২১টি ১০ পয়েন্ট অর্জন করে সর্বমোট ৬৪৯ পয়েন্ট নিয়ে তিনি ৩৫তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৩০তম স্থান অধিকারী ফ্রান্সের লিজা বারবেলাঁর মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  অন্যদিকে তিনি এবং স্টিভ ভেইলার একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৫৩টি ১০ পয়েন্ট অর্জন করে সর্বমোট ১৩১৭ পয়েন্ট নিয়ে ১৭তম স্থান অধিকার করেছিল।  তথ্যসূত্র  বহিঃসংযোগ    বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মেক্সিকীয় নারী তীরন্দাজ বিষয়শ্রেণী:মেক্সিকোর অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০১৬ গ্রীষ্মকালীন অলিম্পিকের তীরন্দাজ বিষয়শ্রেণী:তীরন্দাজীতে অলিম্পিক পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের তীরন্দাজ বিষয়শ্রেণী:নেদারল্যান্ডসের অলিম্পিক তীরন্দাজ বিষয়শ্রেণী:২০১৯ ইউরোপিয়ান গেমসের তীরন্দাজ বিষয়শ্রেণী:তীরন্দাজীতে ইউরোপিয়ান গেমসের পদক বিজয়ী বিষয়শ্রেণী:তিহুয়ানার ক্রীড়াবিদ বিষয়শ্রেণী:নেদারল্যান্ডসের ইউরোপীয় গেমস ব্রোঞ্জপদক বিজয়ী বিষয়শ্রেণী:বিশ্ব তীরন্দাজী চ্যাম্পিয়নশিপের পদক বিজয়ী বিষয়শ্রেণী:২০২৩ ইউরোপিয়ান গেমসের তীরন্দাজ
শুকুন্দি  ইউনিয়ন বাংলাদেশের নরসিংদী জেলার মনোহরদী উপজেলার অন্তর্গত একটি ইউনিয়ন।  অবস্থান  প্রশাসনিক অঞ্চল	  জনসংখ্যা	  ভাষা ও সংস্কৃতি	  খাল ও নদী	 যোগাযোগব্যবস্থা	  শিক্ষা প্রতিষ্ঠান  ১.শুকুন্দী নাজিম উদ্দিন উচ্চ বিদ্যালয়  ২.নরেন্দ্র আলাউদ্দিন নূরানী হাই স্কুল  ৩.বাগাদী হাই স্কুল  প্রথমিক বিদ্যালয়  ১.   দর্শনীয় স্থান	  ধর্মীয় প্রতিষ্ঠান	    অর্থনীতি	 শিক্ষা প্রতিষ্ঠান	  চিত্রশালা	  তথ্যসূত্র  বিষয়শ্রেণী:মনোহরদী উপজেলার ইউনিয়ন
ব্যবহার   খালি   {{Cite sign  |title       =  |year        =  |date        =  |type        =  |publisher   =  |location    =  |author      =  |url         =  |access-date =  |medium      =  }}  Examples {{Cite sign |title=The Underwater Archaeology Centre |year=2006 |type=Plaque outside museum |publisher=The Hampshire and Wight Trust for Maritime Archaeology |location=[[Fort Victoria (Isle of Wight)|Fort Victoria]]}}    {{cite sign |author=Michigan Historical Marker Program |url=http://www.jacksonmich.com/markers/mark1.htm |title=Under the Oaks |location=Jackson, MI |publisher=Michigan Department of Natural Resources |date=February 18, 1956 |access-date=July 25, 2010 |medium=Michigan Historical Marker}}    Parameters Syntax  COinS  Deprecated  Description Authors  Title  Date  Publisher  Edition, series, volume  URL  Anchor  Identifiers  Quote  Editors  Lay summary  Display options  Subscription or registration required  TemplateData
জেদ্দার যুদ্ধ বা জেদ্দা অবরোধ ১৯২৫ সালে সংঘটিত হয়। এটি আবদুল আজিজ ইবনে সৌদ কর্তৃক হেজাজ জয়ের অভিযানের অংশ ছিল। জেদ্দা ছিল আল সৌদের বিরুদ্ধে হাশিমিদের শেষ প্রধান শক্ত অবস্থান।  তথ্য ১৯২৪ সালের ডিসেম্বরের প্রথমদিকে রাজা আবদুল আজিজ ইবনে সৌদের হাতে মক্কার পতনের পর হেজাজের রাজা আলি বিন হুসাইন জেদ্দায় সরে যান। তিনি নজদ সেনাদের হাত থেকে এর প্রতিরক্ষায় সচেষ্ট হন। তার অবশিষ্ট সেনারা শহরের চারপাশে প্রতিরক্ষা মজবুত করে ও মাইন স্থাপন করে। আলি তার ভ্রাতৃদ্বয় ট্রান্সজর্ডানের রাজা আবদুল্লাহ এবং ইরাকের রাজা ফয়সালের কাছে সাহায্য চেয়ে পাঠান। তারা দুজনেই অস্ত্র ও লোকবল পাঠিয়ে সাহায্য করেন। আলির কাছে থাকে দুটি পুরনো যুদ্ধবিমান আসন্ন যুদ্ধের উপযুক্ত ছিল না তাই তিনি ইটালির কাছ থেকে পাঁচটি যুদ্ধবিমান ও জার্মানির কাছ থেকে কয়েকটি ট্যাংক কেনেন।  আলির পক্ষে বেশিদিন টিকে থাকা সম্ভব ছিল না। নিকটবর্তী গোত্রগুলো ইবনে সৌদের মিত্র ছিল। আকাবা থেকে জেদ্দায় সরবরাহও ধীরগতিতে হচ্ছিল। এছাড়া তার মাত্র দুজন পাইলট ছিল। তাদের মধ্যে একজন যুদ্ধে নিহত হন। ফলে জেদ্দার প্রধানরা ইবনে সৌদের কাছে আত্মসমর্পণের সিদ্ধান্ত নেন। অন্যদিকে রাজা আলি বিন হুসাইন লোহিত সাগর পথে বাগদাদ পালিয়ে যান। ১৯২৫ সালের ১৭ ডিসেম্বর অবরোধ সমাপ্ত হয়।  এরপর ইবনে সৌদকে হেজাজের নতুন রাজা ঘোষণা করা হয়। পরের বছর তিনি হেজাজ ও নজদকে এক রাষ্ট্র হিসেবে একত্রিত করেন।  আরও দেখুন জেদ্দার যুদ্ধ (১৮১৩) সৌদি আরবের ইতিহাস  তথ্যসূত্র Al-Harbi, Dalal: King Abdulaziz and his Strategies to deal with events: Events of Jeddah. 2003, King Abdulaziz national library. .  বিষয়শ্রেণী:সৌদি আরবের ইতিহাস বিষয়শ্রেণী:সৌদি আরব জড়িত লড়াই বিষয়শ্রেণী:১৯২৫-এ সৌদি আরব